
	Број предмета:
	02-000010/26

	
	

	Број акта:
	01.11-1186NK-046/26

	
	

	Датум,
	16. 9. 2026. године

	Мјесто,
	Брчко


На основу чланова 10 и 11 став (3) Закона о Влади Брчко дистрикта Босне и Херцеговине („Службени гласник Брчко дистрикта Босне и Херцеговине“, бројеви: 27/23, 23/24 и 38/25) и члана 34 став (7) Закона о слободи приступа информацијама у Брчко дистрикту Босне и Херцеговине („Службени гласник Брчко дистрикта Босне и Херцеговине“ број 38/25), на приједлог Канцеларије градоначелника, број предмета: 02-000010/26 од 11. 9. 2026. године, Влада Брчко дистрикта Босне и Херцеговине, на 85. редовној сједници одржаној 16. септембра 2026. године, доноси
ПРАВИЛНИК
О УСЛОВИМА ЗА ПОНОВНУ УПОТРЕБУ ДОКУМЕНТА
Члан 1

(Предмет Правилника)
Правилником о условима за поновну употребу документа (у даљем тексту: Правилник) утврђује се врста и садржај услова за поновну употребу докумената.

Члан 2

(Циљ Правилника)

Правилник се доноси с циљем да сваком домаћем или страном физичком и правном лицу као подносиоцу захтјева омогући лакши приступ и ефикасније остваривање права на поновну употребу документа, у складу са Законом о слободи приступа информацијама у Брчко дистрикту Босне и Херцеговине (у даљем тексту: Закон).

Члан 3

(Услови за поновну употребу документа)
(1) Услов за остваривање права на поновну употребу документа је да је поднесен захтјев на начин прописан одредбом члана 33 став (1) Закона.

(2) Услов из става (1) се примјењује и када институција Дистрикта из члана 2 став (1) тачка b) Закона, поступа по захтјеву за поновну употребу документа који је поднесен сходно члану 33 став (4) Закона. 

(3) Уколико је испуњен услов из става (1) и (2) овог члана, институција Дистрикта усваја поднесени захтјев и омогућава поновну употребу документа под условом да се поднесени захтјев не односи на информацију прописану чланом 33 став (5) Закона, односно да је испуњен услов из става (4) овог члана.
(4) Услов за поновну употребу документа који је институција Дистрикта у одређеном појединачно оправданом случају одредила на основу члана 34 став (2) Закона, мора бити прецизно дефинисан, објективно провјерљив и садржати јасне разлоге који оправдавају његово одређивање, као и сврху због које се одређују у таквом случају.

(5) Захтјев из става (1) овог члана се подноси на обрасцу, који је саставни дио Правилника (Анекс).

Члан 4

(Ступање на снагу)

Овај правилник ступа на снагу осмог дана од дана објављивања у „Службеном гласнику Брчко дистрикта Босне и Херцеговине“.
	ДОСТАВИТИ:
	
	 ГРАДОНАЧЕЛНИК

	1. Члановима Владе Брчко дистрикта БиХ,

2. Дирекцији за финансије Брчко дистрикта БиХ,
	
	 Мр сц. Синиша Милић 

	3. Кабинету градоначелника,
	
	

	4. Секретару Владе Брчко дистрикта БиХ, 

5. Канцеларији за управљање јавном имовином,

6. Канцеларији за превенцију корупције и координацију активности
на сузбијању корупције у Брчко дистрикту БиХ,

7. Канцеларији координатора Брчко дистрикта БиХ 

      при Савјету министара БиХ,
	
	

	8. Сектору за опште и заједничке послове,

9. „Службеном гласнику Брчко дистрикта БиХ“,
	
	

	10. Архиви.
	
	


АНЕКС
 __________________________________

Име и презиме, односно назив подносиоца захтјева
 ___________________________________ 

Адреса, односно сједиште подносиоца захтјева 

____________________________________ 

Контакт-телефон и/или имејл адреса подносиоца захтјева
 __________________________________ 

Назив институције Брчко дистрикта Босне и Херцеговине којој се захтјев подноси
Предмет: Захтјев за поновну употребу документа 

На основу члана 33 Закона о слободи приступа информацијама у Брчко дистрикту Босне и Херцеговине тражим да ми се омогући поновна употреба документа:

 _______________________________________________________________________________ ________________________________________________________________________________ _____________________________________________________________________________________________ ________________________________________________________________________ 

(Тачно навести документе који се желе поновно употријебити, облик и начин на који се жели примити садржај документа те навести сврху коришћења документа – комерцијална/некомерцијална сврха).

Начин достављања документа: 

1) давањем информације писаним путем; 

2) омогућавањем увида у документе и израду копије документа који садржи тражену информацију; 

3) достављањем копија докумената који садрже тражену информацију; 

4) на други начин који је прикладан за остваривање права на приступ информацији (електронским путем или на други погодан начин).

 (Заокружити број испред начина достављања информације) 

Прилог:

_______________





Подносилац захтјева
(Уколико се доставља) 


                          _______________________________







              (Потпис физичког лица / потпис и печат правног лица)
